OpenLLM-France/wikimedia huggingface dataset:
# Natalia Expósito Reyes

Natalia Expósito Reyes (Madrid, 20 d'octubre de 1997) és una futbolista espanyola que juga com a portera. Actualment juga en l'equip DUX Logroño.

## Trajectòria

Va fer el seu debut esportiu en les categories inferiors del Atlètic de Madrid, passant tant pel tercer equip com pel segon. Mai no va debutar en el primer equip i va ser transferida al segon equip del Rayo Vallecano.
Després d'unes bones actuacions va ser fitxada pel Madrd CFF, equip el qual va estar un any abans de tornar al Rayo Vallecano, pero aquesta vegada al primer equip. Va debutar en el Rayo Vallecano davant del Atlètic de Madrid, en un partit que va quedar empat a 0. Va entrar en substitució de Patricia Larqué Juste després de la seva lesió.
L'any 2023 va fitxar pel DUX Logroño, equip en el que seguix jugant.
Trajectòria per clubs :
| Club | País | Any |
| Atlètic de Madrid C | Espanya | 2013-2014 |
| Atlètic de Madrid B | Espanya | 2014-2017 |
| Rayo Vallecano de Madrid B | Espanya | 2017-2018 |
| Madrid CFF | Espanya | 2018-2019 |
| Rayo Vallecano de Madrid | Espanya | 2019-2021 |
| Madrid CFF | Espanya | 2021-2023 |
| DUX Logroño | Espanya | 2023-Act. |

## Referències

* 1 2 «NATALIA: Natalia Expósito Reyes (Portera)». [Consulta: 8 agost 2023].
* ↑ «Plantilla jugadoras 2015/2016 / ATLÉTICO MADRID B (Equipo B): Club Atlético de Madrid Féminas B». [Consulta: 8 agost 2023].
* ↑ «Natalia Expósito - Player changes, player transfers - Frauenfußball auf soccerdonna.de». [Consulta: 8 agost 2023].
* ↑ González, Raúl. «Debut de Natalia Expósito con el Rayo Femenino: "He trabajado muchísimo"» (en castellà), 02-05-2021. [Consulta: 8 agost 2023].
* ↑ «El DUX nutre su portería con Montse Quesada» (en castellà). [Consulta: 8 agost 2023].
* ↑ «El DUX Logroño se pone en marcha» (en castellà), 01-08-2023. [Consulta: 8 agost 2023].
* ↑ «Natalia Expósito Reyes - Portera DUX Logroño - Futboleras» (en castellà). [Consulta: 8 agost 2023].

## Enllaços externs

* Natalia Expósito en footballdatabase.eu
* Natalia Exposito en flashscore.es
* Natalia Expósito en soccerway.com
# Corona d'espines

La corona d'espines és un símbol cristià que recorda la Passió de Jesús.

## Història

Els soldats romans van usar-la abans de la crucifixió. Tenia una doble funció: humiliar Jesús (el coronaven com a rei dels jueus, burlant-se'n) i fer-li mal. Apareix als relats dels evangelis de Mateu, Marc i Joan. Ha esdevingut un dels misteris de dolor del rosari (el tercer).
La corona va esdevenir una relíquia molt preuada. Es va fragmentar i van aparèixer espines falses, fins a sumar més de set-centes en l'actualitat, venerades a diverses esglésies. Existeixen testimonis de la seva presència a Jerusalem des del segle v (com les cartes de Paulí de Nola). Segons les versions, es va transferir després a Constantinoble (testimonis del segle xii) o a França (testimonis de Lluís IX de França), potser ja partida (Carlemany parla ja d'espines i no de corona).
Per aparèixer fragmentada es considera cada espina com a relíquia de tercera classe (les de primera són trossos de cos de sant o relíquies de Jesús senceres i les segones instruments propis dels sants). A la Catedral de Barcelona es conserva una suposada espina de la corona.

## Vegeu també

* Passió de Jesús
# Amfidòntids

Els amfidòntids (Amphidontidae) són una família extinta de mamífers que tingueren una amplíssima distribució des del Juràssic inferior fins al Cretaci inferior, fa entre 113 i 182,7 milions d'anys. Se n'han trobat restes fòssils als Estats Units, l'Índia, Rússia i la Xina. No se'n sap gaire cosa. Formen part dels simetrodonts dotats de dents molars amb angles obtusos. Tenien els metacònids i els paracònids extremament febles. En general, la morfologia de les molars fa pensar que es nodrien de paparres inflades de sang o preses similars. En el passat, la família ha estat classificada com a sublegió, infralegió i ordre.

## Referències

* 1 2 Entrada «Amphidontidae» de la Paleobiology Database (en anglès). [Consulta: 16 març 2025].
* ↑ Kielan-Jaworowska, Cifelli i Luo, 2004, p. 346.
* ↑ Kielan-Jaworowska, Cifelli i Luo, 2004, p. 343.
* ↑ Zachos i Asher, 2018, «Mesozoic mammals — early mammalian diversity and ecomorphological adaptations» (T. Martin).
* ↑ Kielan-Jaworowska, Cifelli i Luo, 2004, p. 358 i 359.
* ↑ McKenna i Bell, 1997, p. 44.

## Bibliografia

* Kielan-Jaworowska, Z.; Cifelli, R. L.; Luo, Z.-X. Mammals from the Age of Dinosaurs: Origins, Evolution, and Structure (en anglès). Columbia University Press, 2004. ISBN 9780231119184.
* McKenna, M. C.; Bell, S. K. Classification of Mammals Above the Species Level (en anglès). Columbia University Press, 1997. ISBN 978-0-231-52853-5.
* Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018. ISBN 978-3-11-027590-2.
# Meadow Grove

Meadow Grove és una població dels Estats Units a l'estat de Nebraska. Segons el cens del 2000 tenia 311 habitants.

## Demografia

Segons el cens del 2000, Meadow Grove tenia 311 habitants, 146 habitatges, i 88 famílies. La densitat de població era de 400,3 habitants per km².
Dels 146 habitatges en un 23,3% hi vivien nens de menys de 18 anys, en un 51,4% hi vivien parelles casades, en un 6,2% dones solteres, i en un 39,7% no eren unitats familiars. En el 39,7% dels habitatges hi vivien persones soles el 22,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,5% tenia menys de 18 anys, un 9,3% entre 18 i 24, un 24,4% entre 25 i 44, un 21,5% de 45 a 60 i un 23,2% 65 anys o més.
L'edat mediana era de 43 anys. Per cada 100 dones de 18 o més anys hi havia 93,7 homes.
La renda mediana per habitatge era de 26.042 $ i la renda mediana per família de 35.417 $. Els homes tenien una renda mediana de 26.563 $ mentre que les dones 20.000 $. La renda per capita de la població era de 16.259 $. Aproximadament el 16% de les famílies i el 21,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Meadow Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Meadow Grove». American Fact Finder. Oficina del Cens dels Estats Units, 12-01-2010.
# Frederick Thompson

Frederick Thompson (Christchurch, 30 de març de 1910 - Christchurch, 15 de desembre de 1971) fou un remer neozelandès que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on disputà dues proves del programa de rem. En la prova del dos sense timoner, formant parella amb Cyril Stiles, guanyà la medalla de plata, mentre en la del vuit amb timoner quedà eliminat en sèries.
En el seu palmarès també destaquen dues medalles als Jocs de l'Imperi Britànic, de plata el 1930 i de bronze el 1938.
El 1943, mentre treballava com a adober va patir un greu accident que li va provocar l'amputació del braç esquerre.

## Referències

* 1 2 «Olympedia – Fred Thompson». [Consulta: 11 octubre 2024].
* ↑ «Fred Thompson». New Zealand Olympic Committee, 2016. [Consulta: 12 juny 2017].
* ↑ «Accidents: tannery worker injured». The Press, 21-07-1943, p. 5.
# Fredolic bord (grup de bolets)

Els fredolics bords són fredolics de barret de convex a estès, sovint mamelonat, de color gris metàl·lic, superfície setinada, sempre marcada per fibril·les radials més fosques.
Les làmines són blanquinoses i poden tenir l’aresta negra o erosionada.
De cama massissa, ferma. La carn fa olor de rave o de farina i el gust és marcadament amarg i algun cop, a més, picant.
Cap fredolic bord és comestible.

## Espècies de fredolics bords

Les espècies més corrents de fredolics bords són:
* Tricholoma bresadolanum, fredolic bord d’alzinar
* Tricholoma josserandii, fredolic de Josserand
* Tricholoma sciodes, fredolic bord de faig
* Tricholoma virgatum, fredolic bord picant.

## Referències

* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 Gràcia i Barba, Enric. La Clau dels Bolets. Volum 2. El Papiol: efadòs, 2021, p. 112. ISBN 978-84-19239-32-7.
# Xavier Ortega Aramburu

Xavier Ortega Aramburu (Pamplona 8/5/39 - Barcelona 8/3/25) fou un físic i enginyer nuclear navarro-català, catedràtic emèrit de la Universitat Politècnica de Catalunya (UPC) i un dels principals referents en el camp de l'energia nuclear a Catalunya. Es va llicenciar en ciències físiques a la Universitat de Barcelona i es va doctorar en enginyeria nuclear a l'Institut Politècnic de Grenoble i en enginyeria industrial a la UPC. Va dirigir l'Institut de Tècniques Energètiques de la UPC durant més de 25 anys i va ser Síndic de Greuges de la UPC (2008-2017).
Va investigar sobre radiacions ionitzants, reactors nuclears i transferència tecnològica, dirigint diversos laboratoris i projectes. Va participar en la creació del programa de doctorat en energia nuclear i del màster en enginyeria de l'energia de la UPC i la Universitat de Barcelona. L'any 2018 va ser reconegut per la seva trajectòria en la Diada de l'Enginyer, organitzada per l'Associació d'Enginyers de Catalunya.

## Referències

* 1 2 Simon, Lluís. «Mor Xavier Ortega Aramburu, referent de l'energia nuclear a Catalunya». [Consulta: 10 març 2025].
* ↑ «La ‘Diada de l’Enginyer’ premia Xavier Ortega, profesor emérito de la UPC-ETSEIB - UPC Universitat Politècnica de Catalunya». upc.edu. [Consulta: 10 març 2025].
# Bridgeton (Missouri)

Bridgeton és una població dels Estats Units a l'estat de Missouri. Segons el cens del 2000 tenia 15.550 habitants.

## Demografia

Segons el cens del 2000, Bridgeton tenia 15.550 habitants, 6.251 habitatges, i 4.206 famílies. La densitat de població era de 412,1 habitants per km².
Per edats la població es repartia de la següent manera: un 22,1% tenia menys de 18 anys, un 8% entre 18 i 24, un 27,9% entre 25 i 44, un 44.26,4% de 45 a 60 i un 15,7% 65 anys o més.
L'edat mediana era de 40 anys. Per cada 100 dones de 18 o més anys hi havia 89,7 homes.
Entorn del 3,2% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Bridgeton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bridgeton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Fredolic gros

El fredolic gros (Tricholoma portentosum), pertany al grup dels fredolics, espècies de bolets pertanyents a la família de les tricolomatàcies.

## Taxonomia

Elias Magnus Fries va descriure l'espècie com Agaricus portentosus l'any 1821. Lucien Quélet la va transferir al gènere Tricholoma l'any 1873.

## Iconografia

Elias Magnus Fries
André Marchand 1986

## Etimologia i noms populars

A més de fredolic gros rep els noms de fredolic llenegat, carbonera, xamardiscla, xaberniscle o xaberniscle negre (Alt Urgell), xavarnol(Cerdanya), taverniscle, xaverniscola (Andorra)

## Descripció

* És semblant al fredolic, però se'n separa per la viscositat del barret (fredolic llenegat) i perquè pren tons grogosos amb l'edat o si se'l frega amb els dits.
* El barret pot arribar a fer uns 12 cm d'amplada.
* La carn, bastant prima, és blanca i fa olor de farina.
* El peu és blanc amb tons grogosos o verdosos en els exemplars més vells.

## Hàbitat

Surt a la tardor a les pinedes fresques de muntanya (especialment, de Pinus sylvestris).

## Risc de confusió amb altres espècies

Pel lloc on apareix cal tindre cura de no confondre'l amb el fredolic metzinós (Tricholoma pardinum), més molsut i sense tonalitats groguenques.

## Ús gastronòmic

És de bona qualitat i de molta tradició a les comarques del Pirineu. El seu ús a la cuina és similar al dels fredolics i molt idoni per a afegir a guisats i estofats.

## Referències

* 1 2 Cuello, Josep. Els noms dels bolets. Bellaterra (Barcelona): Lynx Edicions, 2007, p. 1-496; 431. ISBN 9788496553392.
* ↑ Fries, Elias Magnus. Systema mycologicum : sistens fungorum ordines, genera et species, huc usque cognitas, quas ad normam methodi naturalis determinavit. Lundae, Ex Officina Berlingiana, 1821, p. 1-520; 39.
* ↑ Fries, Elias Magnus. Icones selectae hymenomycetum nondum delineatorum / sub auspiciis regiae Academiae Scientiarum Holmiensis editae ab Elia Fries. Holmiae ; Upsaliae, 1867, p. 1-330; 79. DOI https://doi.org/10.3931/e-rara-9762.
* ↑ Marchand, André. Champignons du nord et du midi. Tome 1. Barcelona: Société mycologique des Pyrénées méditerranéennes, 1971, p. 1-264; 98. ISBN 978-2-903940-04-1. OCLC 489839469.
* ↑ Pascual, Ramon: Guia pràctica del boletaire. MiniGuiesNatura. Ed. Pòrtic, Barcelona, 2003. ISBN 84-7306-874-2. Pàg. 28.
* ↑ Setas y sitios Arxivat 2010-06-19 a Wayback Machine. (castellà)
* ↑ AsturNatura (castellà)
* ↑ Setas y rutas micológicas (castellà)
* ↑ Pascual, Ramon: Guia pràctica del boletaire. 2003.
* ↑ MiCestaDeSetas Arxivat 2010-06-14 a Wayback Machine. (castellà)

## Enllaços externs

* StrainInfo Arxivat 2016-03-03 a Wayback Machine. (anglès)
* Systematic Mycology and Microbiology Laboratory, Fungal Databases Arxivat 2016-03-03 a Wayback Machine. (anglès)
* Fungipedia.es Arxivat 2010-06-17 a Wayback Machine. (castellà)
* www.telecable.es Arxivat 2010-11-23 a Wayback Machine. (castellà)
* RedNaturaleza Arxivat 2010-11-22 a Wayback Machine. (castellà)
# LittleBigPlanet

LittleBigPlanet, normalment abreujat LBP, és una saga de videojocs de plataformes i trencaclosques (amb contingut generat per usuaris). El primer videojoc va ser LittleBigPlanet (2008). Ha tingut una seqüèla:

## Seqüela

Declaracions de Media Molecule i Sony van indicar que inicialment no havia cap pla per crear una seqüela tradicional LittleBigPlanet. Alex Evans va declarar que l'"inversió emocional enorme" que els usuaris havien fet a LittleBigPlanet és la raó per la qual no vol fer una seqüela tradicionals. Perquè no volien que tot el contingut generat pels usuaris es fes obsolet, el seu objectiu seria "ampliar el joc sense particionar el públic ".

## Referències

* ↑ «PS3 Game Updates». Media Molecule. Arxivat de l'original el 2011-01-09. [Consulta: 29 desembre 2009].
* 1 2 Siobhan. «Media Molecule – we make games. – Blog Archive – New Release Dates!». Media Molecule, 20-10-2008. Arxivat de l'original el 2010-01-16. [Consulta: 20 octubre 2008].
* ↑ Martin, Matt. «LittleBigPlanet UK release set for November 5». Gamesindustry.biz, 20-10-2008. [Consulta: 20 octubre 2008].
* ↑ «Announcing: LittleBigPlanet – Game of the Year edition». SCEA.
* ↑ Ellie Gibson. «LBP's copyright system explained». Eurogamer. Eurogamer, 26-08-2008. Arxivat de l'original el 2008-12-09. [Consulta: 18 octubre 2008].
* ↑ Purchese, Rob. «LBP public beta sometime this month». Eurogamer, 03-09-2008. Arxivat de l'original el 2008-12-08. [Consulta: 15 octubre 2008].
* ↑ Kolan, Patrick. «LittleBigPlanet: The Future». IGN AU, 05-11-2008. [Consulta: 15 novembre 2008].
* ↑ «Media Molecule talk to Critical Gamer (part two)» (en anglès). Critical Gamer, 09-11-2009. Arxivat de l'original el 2010-08-27. [Consulta: 29 agost 2019].
* ↑ Alex Evans (speaker). The Making of LittleBigPlanet (Flash video) (Video). Nova York, NY, EUA: Wired. Consulta: 2009-01-13.

## Enllaços externs

* Web oficial de LittleBigPlanet Arxivat 2010-08-13 a Wayback Machine.
# Norman (Nebraska)

Norman és una població dels Estats Units a l'estat de Nebraska. Segons el cens del 2000 tenia 49 habitants.

## Demografia

Segons el cens del 2000, Norman tenia 49 habitants, 23 habitatges, i 12 famílies. La densitat de població era de 189,2 habitants per km².
Dels 23 habitatges en un 30,4% hi vivien nens de menys de 18 anys, en un 47,8% hi vivien parelles casades, en un 4,3% dones solteres, i en un 43,5% no eren unitats familiars. En el 43,5% dels habitatges hi vivien persones soles el 21,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,92.
Per edats la població es repartia de la següent manera: un 20,4% tenia menys de 18 anys, un 8,2% entre 18 i 24, un 32,7% entre 25 i 44, un 20,4% de 45 a 60 i un 18,4% 65 anys o més.
L'edat mediana era de 39 anys. Per cada 100 dones de 18 o més anys hi havia 116,7 homes.
La renda mediana per habitatge era de 32.917 $ i la renda mediana per família de 40.000 $. Els homes tenien una renda mediana de 24.375 $ mentre que les dones 17.500 $. La renda per capita de la població era de 13.854 $. Aproximadament el 18,8% de les famílies i el 19,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Norman». American Fact Finder. Oficina del Cens dels Estats Units, 12-01-2010.
# Riu Sarda

El Sarda és un riu de les muntanyes de l'Himàlaia que forma una part de la frontera entre Nepal i Índia.
Dos rierols, el Kuthi Yankti i el Kalapani, que neixen a les muntanyes Panch Chulhi al nord-est de Kumaun, a la frontera amb Tibet, s'uneixen al cap de pocs quilòmetres per formar el riu Kali o Kali Ganga, que divideix Nepal de Kumaun (Uttarakhand). A 170 km del seu naixement, el Kali rep el Sarju o Ramganga Oriental procedent del pic Nanda Kot a Pacheswar, i allí prop, a Rameswar, comença a agafar tant el nom de Ramganga Oriental com de Sarda però amb tendència a perdre el primer fins que agafa el nom de Sarda. Aquest es divideix després en diversos canals que s'uneixen altre cop a Mundia Ghat i des d'allí forma la frontera entre Nepal i el districte de Pilibhit (rebent al Chauka) i entra al districte de Kheri on s'anomena Chauka; quatre canals apareixen després, el Ul, Sarda o Chauka, Dahawar i Suheli. Finalment desaigua al Gogra a Bahramghat.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Front (militar)

Un front és una frontera reivindicada per forces oposades.
Un front pot ser local o tan gran com un Teatre d'operacions, i pot ser tàctic.
Com a exemples podem trobar Front occidental en la frontera entre França i Alemanya a la Primera Guerra Mundial.
* El front domèstic s'ha usat per establir les activitats del sector civil d'un estat en guerra, incloent la producció de material de guerra.
* Durant la Guerra Poloneso-Soviètica i la Segona Guerra Mundial, els exèrcits polonès i soviètic usaven el terme front per designar un grup d'exèrcits.
Viccionari
# Oakdale (Nebraska)

Oakdale és una població dels Estats Units a l'estat de Nebraska. Segons el cens del 2000 tenia 345 habitants.

## Demografia

Segons el cens del 2000, Oakdale tenia 345 habitants, 140 habitatges, i 97 famílies. La densitat de població era de 256,2 habitants per km².
Dels 140 habitatges en un 31,4% hi vivien nens de menys de 18 anys, en un 60% hi vivien parelles casades, en un 6,4% dones solteres, i en un 30,7% no eren unitats familiars. En el 29,3% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,4% tenia menys de 18 anys, un 5,5% entre 18 i 24, un 24,1% entre 25 i 44, un 25,8% de 45 a 60 i un 18,3% 65 anys o més.
L'edat mediana era de 41 anys. Per cada 100 dones de 18 o més anys hi havia 104,8 homes.
La renda mediana per habitatge era de 27.500 $ i la renda mediana per família de 30.139 $. Els homes tenien una renda mediana de 22.917 $ mentre que les dones 20.469 $. La renda per capita de la població era d'11.979 $. Aproximadament el 9,3% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Oakdale». American Fact Finder. Oficina del Cens dels Estats Units, 12-01-2010.